**Catrenele zeilor**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Catrenele zeilor

...

Tu calcă pe urmele străbunilor tăi

Pe care doar zeii le-ar putea înțelege

Ocolește umbrele care-ascund pe cei răi

Și-nțelepciunea de la zei vei culege!

...

Vinul roșu să-l bei doar din cană de lut,

Că-n el este seva ce te ajută să știi

În lut este-o șoaptă ce te îndrumă tăcut

Ajungând să nu știi de unde știi tot ce știi!

..

Să bei vinul alb din pahar de cleștar,

Că el îți deschide poarta albă spre zei,

Bea-l în tăcere că pe măsură ce-l bei,

De la zei multe taine primi-vei în dar!

...

Ține-ți dușmanii întotdeauna aproape

Iar în prieteni să te încrezi cu măsură,

Că prietenii pot fi slobozi la gură

Și ar putea cu vorba lor să te-ngroape!

....

Ale lumilor taine să le afli de vrei

Zeii nicicând taina lor nu ți-or spune,

Iar de rogi zeii să-ți dea-înțelepciune,

Cunoaște-te pe tine și-i vei cunoaște pe ei!

...

Toți zeii de fapt sunt unicul zeu,

Izvorul a tot și a toate ce sunt,

Iar numele Lui este Numele Sfânt

Pe care-L cunoști ca fiind Dumnezeu!

...

Iar să afli de vrei, cine e Dumnezeu,

El te-a creat ca să-i fii asemenea Lui

Și într-o seară, tăcut, în sine să-ți spui,

Nu știu cine-i El, dar oare cine sunt eu?